1.  ปัจจัยความเสี่ยง

    1.  ความเสี่ยงจากการเปลี่ยนแปลงเทคโนโลยี

  เนื่องจากลักษณะของธุรกิจเกี่ยวข้องกับระบบสารสนเทศและการสื่อสาร
  ซึ่งมีการเปลี่ยนแปลงของเทคโนโลยีอย่างรวดเร็วตลอดเวลา
  ดังนั้นบริษัทจึงต้องมีการติดตามข้อมูลข่าวสารที่เกี่ยวข้องกับธุรกิจอย่างใกล้ชิด
  เพื่อไม่ให้เสียโอกาสในการเข้าร่วมดำเนินโครงการต่างๆ หรือเสียเปรียบบริษัทคู่แข่งในธุรกิจ

  จากความสำคัญข้างต้น
  บริษัทมีนโยบายให้บุคลากรในสายงานที่เกี่ยวข้องโดยเฉพาะวิศวกรและบุคลากรด้านการตลาดและการขายให้มีความกระตือรือร้นในการติดตาม
  ศึกษา หรือเข้ารับการอบรมต่างๆ อย่างสม่ำเสมอ
  ทั้งนี้เพื่อเสริมสร้างประสิทธิภาพในการดำเนินงาน นอกจากข้อมูลที่เผยแพร่ทั่วไป
  บริษัทยังรับทราบข้อมูลการเปลี่ยนแปลงของเทคโนโลยีจากบริษัทผู้ผลิตสินค้า (Suppliers)
  หรือบริษัทคู่ค้าโดยตรงอีกทางหนึ่ง

2.  ความเสี่ยงจากการพึ่งพาลูกค้ารายใหญ่

  ในปี 2549 บริษัทปรับปรุงการจัดกลุ่มลูกค้าใหม่ จากเดิม 5 กลุ่มลูกค้า มาเป็น 3 กลุ่มลูกค้า คือ

a.  กลุ่ม TELECOM I ได้แก่ บมจ. กสท โทรคมนาคม บ.BFKT บ. DTAC

b.  กลุ่ม TELECOM II ได้แก่ บมจ. ทศท คอร์ปอเรชั่น , NEC , Distance Telecom

c.  กลุ่ม Enterprise ได้แก่ บมจ.เสริมสุข ,บมจ. โฮมโพรดักส์ เซ็นเตอร์ บจก. โตโยต้า

  (ประเทศไทย), TT Network Integration บมจ.ธนาคารกรุงไทย จุฬาลงกรณ์
  มหาวิทยาลัย , มหาวิทยาลัยธรรมศาสตร์ โรงเรียนในสังกัดกระทรวงศึกษาธิการ กรมที่ดิน ,
  กระทรวงเกษตร และสหกรณ์ ,กระทรวงพาณิชย์ , กระทรวงศึกษาธิการ ,กรมการปกครอง
  กระทรวงมหาดไทย ,การประปานครหลวง , การไฟฟ้าฝ่ายผลิต แห่งประเทศไทย ,
  การไฟฟ้าส่วนภูมิภาค ,การท่าเรือแห่งประเทศไทย ฯลฯ

  จากการจัดกลุ่มลูกค้าดังกล่าวข้างต้น
  ทำให้บริษัทสามารถบริหารทรัพยากรบุคคลของบริษัทที่จะดูแลลูกค้าได้อย่างชัดเจนมากขึ้น
  ทำให้การวางยุทธศาสตร์และการวางกลยุทธ์ทางการตลาดมีประสิทธิภาพมากขึ้น
  ทำให้ลดความเสี่ยงในการสร้างรายได้จากกลุ่มลูกค้าสำคัญของบริษัท ผลจากการปรับปรุงดังกล่าว
  ทำให้โครงสร้างรายได้จากการดำเนินการเปลี่ยนไปในทางที่ดีขึ้นอย่างเห็นได้ชัดเจนดังที่ปรากฏจากผลการประกอบการที่สะท้อนออกมา
  และทำให้มีการกระจายรายได้จากกลุ่มลูกค้าออกไป
  ไม่ได้พึ่งพารายได้จากการพึ่งพารายได้จากกลุ่มลูกค้าเพียง 2 กลุ่ม ดังที่เป็นมาในอดีต
  นอกจากนี้บริษัทได้มีการกำหนดยุทธศาสตร์และการวางกลยุทธ์ระยะยาว 3 ปี
  พร้อมกับกำหนดตัวชี้วัดต่างๆ เพื่อการประเมินผล
  โดยประกาศเป็นนโยบายอย่างชัดเจนและให้เจ้าหน้าฝ่ายบริหารนำไปเป็นแนวทางการปฏิบัติงาน
  ซึ่งแนวทางดังกล่าวจะทำให้บริษัทบริหารอย่างมีเป้าหมาย สามารถติดตามประเมินผลได้ง่ายขึ้น

  ดังนั้น
  จะเห็นได้ว่าบริษัทพยายามบริหารความเสี่ยงในการที่จะลดการพึ่งพาจากกลุ่มลูกค้ารายใหญ่ในภาคใดภาคหนึ่งโดยเฉพาะเพียงไม่กี่ราย
  และนำเทคนิคการวางแผนและการประเมินผลการปฏิบัติงานมาให้
  เพื่อจะทำให้บริษัทมีบานรายได้ที่มั่นคงต่อไปในอนาคต

3.  ความเสี่ยงด้านการพึ่งพาด้านบุคลากร

  ธุรกิจด้านเทคโนโลยีสารสนเทศและการสื่อสาร
  เป็นธุรกิจที่ต้องพึ่งพาบุคลากรในการทำการตลาดและการดำเนินงาน
  ซึ่งบุคลากรดังกล่าวต้องมีความรู้ความเชี่ยวชาญในการออกแบบและวางระบบ
  รวมถึงการให้คำแนะนำที่เหมาะสมแก่ลูกค้าแต่ละราย ปัจจุบัน
  บริษัทมีผู้บริหารและบุคลากรด้านการปฏิบัติการ ซึ่งประกอบด้วยฝ่ายการตลาด ฝ่ายขาย
  ฝ่ายบริการลูกค้า และฝ่ายพัฒนาโปรแกรมระบบงาน จำนวนประมาณ 196 คน (ณ วันที่ 31
  ธันวาคม 2549) ซึ่งส่วนใหญ่มีพื้นฐานการศึกษาด้านวิศวกรรมศาสตร์และมีประสบการณ์ประมาณ
  3-6 ปี และในช่วงปี 2549 อัตราการลาออกของบุคลากรประมาณร้อยละ 15
  ซึ่งถือได้ว่าเป็นอัตราการลาออกที่ต่ำ

  ดังนั้น เพื่อลดความเสี่ยงในเรื่องดังกล่าว
  บริษัทจึงกำหนดค่าตอบแทนที่เหมาะสมและการสร้างสิ่งแวดล้อมที่ดีภายในองค์กร
  และมีการวางระบบการจัดการภายในเพื่อป้องกันขาดบุคคลหนึ่งบุคคลใดอันอาจกระทบต่อการดำเนินกิจการ
  โดยแบ่งการบริหารงานหลักเป็น 3 ด้าน
  โดยในแต่ละด้านจะมีรองกรรมการผู้จัดการใหญ่เป็นผู้กำกับดูแล และในด้านต่างๆ
  จะแบ่งเป็นฝ่ายๆต่างๆ โดยมีผู้บริหารในระดับผู้อำนวยการฝ่ายเป็นผู้กำกับดูแล
  และในฝ่ายต่างๆจะมีการแบ่งเป็นทีมงานย่อยที่แยกตามลักษณะของสินค้าหรือบริการ
  ในส่วนของกรรมการผู้จัดการใหญ่ทำหน้าที่เป็นผู้ดูแลบริหารงานภาพรวมให้เป็นไปอย่างมีประสิทธิภาพ
  ดังนั้น จึงทำให้การบริหารของบริษัทมีความคล่องตัว
  อนึ่งบริษัทจัดให้มีการประชุมภายในระหว่างผู้บริหารทุกสัปดาห์เพื่อรับทราบถึงปัญหาต่างๆ
  ในการปฏิบัติงานและ กำหนดแนวทางดำเนินการแก้ไขให้ลุล่วงได้ทันท่วงที

  นอกจากการให้ค่าตอบแทนที่เหมาะสมดังที่กล่าว
  บริษัทมีการส่งเสริมและลงทุนในการพัฒนาความรู้ความสามารถของบุคลากรในทุกระดับ
  ไม่ว่าจะเป็นความรู้เฉพาะด้านที่เกี่ยวกับงานด้านบริการของพนักงานบริการ หรือช่างเทคนิค
  ยังรวมไปถึงการฝึกอบรมผู้บริหารให้มีความรู้เกี่ยวกับเทคนิคการบริหารใหม่ๆ
  ที่สอดคล้องกับสถานการณ์ของโลกที่เปลี่ยนไปด้วย

4.  ความเสี่ยงด้านการพึ่งพาการสั่งซื้อสินค้าจากผู้ผลิตรายใดรายหนึ่งเกินกว่าร้อยละ 30

  ในการดำเนินธุรกิจของบริษัท
  สินค้าที่จำหน่ายให้แก่ลูกค้าเป็นสินค้าที่สั่งซื้อจากผู้ผลิตหรือตัวแทนจำหน่ายของผู้ผลิตที่มีสำนักงานในประเทศไทย
  โดยเฉพาะอุปกรณ์สำหรับสร้างโครงข่ายสื่อสารข้อมูล
  บริษัทเป็นตัวแทนจำหน่ายและพันธมิตรธุรกิจของผู้ผลิตรายใหญ่และมีชื่อเสียงของโลก ตัวอย่างเช่น
  Cisco Systems ซึ่งถือเป็นผู้ผลิตอุปกรณ์สำหรับระบบโครงข่ายสารสนเทศและการสื่อสาร
  และระบบอินเตอร์เน็ตชั้นนำของโลกรายหนึ่ง ที่ผลิตสินค้าที่มีคุณภาพสูง
  มีความทนทานในการใช้งาน และเป็นที่ยอมรับจากผู้ใช้อย่างกว้างขวาง ในปี 2549
  บริษัทสั่งซื้ออุปกรณ์สำหรับสร้างโครงข่ายจาก Cisco Systems ประมาณ 584.62ล้านบาท
  หรือคิดเป็นสัดส่วนร้อยละ 26.23 ของรายได้จากการดำเนินงาน

  Cisco Systems สร้างระบบโครงข่ายของการทำการตลาดทั้งแบบจำหน่ายโดยตรง
  ผ่านตัวแทนจำหน่าย รีเซลเลอร์ ผู้วางระบบ และบริษัทคู่ค้า โดย Cisco Systems
  ให้ความสำคัญต่อการสร้างโครงข่ายดังกล่าว รวมทั้งกำหนดสิทธิประโยชน์ที่ตัวแทนฯ
  ในระดับต่างๆ จะได้รับ สิทธิประโยชน์หลักประกอบด้วย ส่วนลดทางการค้า
  การเข้าถึงข้อมูลที่เกี่ยวข้องกับธุรกิจ และการฝึกอบรม ในประเทศไทยบริษัทที่เป็นคู่ค้ากับ Cisco
  แบ่งเป็น 3 กลุ่มใหญ่ คือ Gold Partner , Silver Partner และ Premier Partner
  ปัจจุบันบริษัทเป็นคู่ค้ากับ Cisco ในระดับ Silver Partner และ
  จะปรับระดับเป็นคู่ค้าในระดับ Gold Partner ทั้งนี้เพื่อสร้างความสัมพันธ์กับ Cisco
  มากกว่าที่เป็นอยู่ให้ดียิ่งขึ้น อย่างไรก็ตาม
  เพื่อป้องกันความเสี่ยงจากการพึ่งพาผู้ผลิตรายใดรายหนึ่ง
  บริษัทยังเป็นตัวแทนจำหน่ายสินค้าให้กับผู้ผลิตที่มีชื่อเสียง และคุณภาพของสินค้าเทียบเท่า Cisco
  Systems เช่น Nortel Networks 3COM ,Lucent Technology เป็นต้น

5.  ความเสี่ยงด้านการส่งมอบโครงการ

  เนื่องจากบริการด้านการวางระบบสารสนเทศและการสื่อสารมีลักษณะเป็นโครงการ
  ซึ่งมีระยะเวลาดำเนินงาน 6-12 เดือนทั้งนี้ขึ้นอยู่กับขนาดของโครงการ
  ซึ่งหากบริษัทไม่สามารถดำเนินงานและส่งมอบได้ตามระยะเวลาที่กำหนดไว้ในสัญญา
  บริษัทอาจเสียค่าปรับให้แก่ผู้จ้างร้อยละ 0.02 ของมูลค่าโครงการต่อวัน (โดยเฉลี่ย)
  และในระยะเวลา 5 ปีที่ผ่านมาบริษัทเสียค่าปรับให้แก่ผู้จ้างน้อยกว่าร้อยละ 1 ของยอดขาย
  ซึ่งถือเป็นสัดส่วนที่น้อยมาก สาเหตุหลักมาจากความล่าช้าในการส่งสินค้าของผู้ผลิตหรือ
  การเปลี่ยนประเภท/ชนิดอุปกรณ์ติดตั้ง และเพื่อป้องกันความเสี่ยงในการส่งมอบ
  บริษัทจะประสานงานระหว่างลูกค้า ผู้ผลิต และบริษัทเพื่อวางแผนดำเนินโครงการล่วงหน้า
  และเมื่อได้รับคัดเลือกให้ดำเนินโครงการ
  บริษัทจะติดตามและตรวจสอบการส่งมอบสินค้าเป็นระยะๆ อย่างไรก็ตาม ในบางกรณีบริษัท

  จะนำเครื่องสำรองให้ลูกค้าใช้ชั่วคราว หากลูกค้าจำเป็นต้องใช้ระบบ

6.  ความเสี่ยงด้านอัตราการแลกเปลี่ยน

  โดยปกติก่อนดำเนินโครงการ บริษัทต้องประมาณการต้นทุนโครงการล่วงหน้า
  เป็นระยะเวลาประมาณ 1-2 เดือน เพื่อใช้ในการประมูลโครงการต่างๆ
  ซึ่งหากต้องนำเข้าอุปกรณ์บางส่วนจากต่างประเทศ
  ต้นทุนการดำเนินโครงการอาจได้รับผลกระทบอันเนื่องจากอัตราการและเปลี่ยนเงินตราต่างประเทศแบบลอยตัว
  ในปี 2549 บริษัทมีการสั่งซื้อสินค้าจากผู้ผลิตต่างประเทศประมาณ 16.26 ล้านเหรียญสหรัฐ
  หรือเทียบเท่าประมาณ 595.13 ล้านบาท

  จากความเสี่ยงด้านอัตราแลกเปลี่ยนข้างต้น บริษัทได้กำหนดวิธีลดความเสี่ยงดังกล่าวโดย

1.  กำหนดค่าความเสี่ยงของอัตราแลกเปลี่ยนเพิ่มเติมในการคำนวณต้นทุนโครงการ

2.  การทำสัญญาซื้อ-ขายเงินตราต่างประเทศล่วงหน้าครอบคลุมทั้งจำนวน